钦定古今图书集成/明伦汇编/氏族典/第514卷 > 《凌迪知万姓统谱》 > 毕懋良
## 钦定古今图书集成/明伦汇编/氏族典/第514卷 > 《凌迪知万姓统谱》 > 毕懋良

按《歙县志》：“懋良，字师皋，号见素，邑人。登万历乙未进
士，除万载令，升南铨部验封司。旋以副使督学浙江，
假归，起补福建督粮道，升观察使，管屯盐道事。时盐
法久坏，懋良立铁式，私盐尽绝。会海寇乱，佐闽抚黄
承元计，降巨寇袁进、朱八老等数百人。以病乞归。年
馀，起南京大京兆，升户部右侍郎，总督仓场，会忤珰”
罢。崇祯时，起工部左侍郎。凡战守攻御器具，咸倚办
之。以病予告归。闻燕京之变，号恸不胜，遂卒，年八十
有三